# 

# **ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΗ ΔΙΑΥΓΕΙΑ**

## ΑΡΙΘΜ.ΠΡΩΤ: 2841

**Λιβαδειά 14/2/2024**

**ΑΠΟΣΠΑΣΜΑ**

Από το πρακτικό της αριθμ.2024-5ης ΤΑΚΤΙΚΗΣ Συνεδρίασης –

του Δημοτικού Συμβουλίου Λεβαδέων

**Αριθμός απόφασης 35**

**ΘΕΜΑ :** **Ορισμός Εκπροσώπων του Δήμου Λεβαδέων και των αναπληρωτών αυτών στο Διοικητικό Συμβούλιο της ΔΕΠΟΔΑΛ Α.Ε Ο.Τ.Α**

Στη Λιβαδειά σήμερα την 13η Φεβρουαρίου 2024, ημέρα Τρίτη και ώρα 20:30 μ.μ , συνήλθε σε  **κατεπείγουσα** συνεδρίαση το Δημοτικό Συμβούλιο του Δήμου Λεβαδέων  μετά από την 2773/13-2-2024   έγγραφη πρόσκληση της Προέδρου του Δημοτικού Συμβούλου κας.Χέβα Αθανασίας (Νάνσυ), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >> (αντικατάσταση του άρθρου  67 παρ. 5 του Ν.3852/2010) , του άρθρου 6 του Ν. 5056/ 2023 «Αναμόρφωση του συστήματος διακυβέρνησης ΟΤΑ α΄και β¨βαθμού, …..και λοιπές διατάξεις του Υπουργείου Εσωτερικών» καθώς και της 98/8182/28-1-2024 Εγκυκλίου του ΥΠ.ΕΣ .

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 25 συμβούλων ήταν παρόντες οι παρακάτω αναφερόμενοι (19) δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ ) | 1 | ΓΚΩΝΙΑΣ ΚΩΝΣΤΑΝΤΙΝΟΣ |
|  | ΙΩΑΝΝΙΔΗΣ ΒΑΣΙΛΕΙΟΣ | 2 | ΚΑΤΗΣ ΧΑΡΑΛΑΜΠΟΣ |
|  | ΚΑΛΛΙΑΝΤΑΣΗΣ ΧΡΗΣΤΟΣ | 3 | ΠΛΙΑΚΟΣΤΑΜΟΣ ΚΩΝΣΤΑΝΤΙΝΟΣ |
|  | ΚΑΦΡΙΤΣΑΣ ΔΗΜΗΤΡΙΟΣ | 4 | ΤΖΑΘΑΣ ΓΕΩΡΓΙΟΣ |
|  | ΛΙΑΝΟΣ ΓΕΩΡΓΙΟΣ | 5 | ΚΑΛΟΓΡΗΑΣ ΑΘΑΝΑΣΙΟΣ |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ | 6 | ΣΑΓΙΑΝΝΗΣ ΜΙΧΑΗΛ |
|  | ΠΟΛΥΤΑΡΧΟΥ ΛΟΥΚΑΣ |  | Οι οποίοι δεν παραβρέθηκαν |
|  | ΤΖΟΥΒΑΡΑΣ ΝΙΚΟΛΑΟΣ |  | αν και κλήθηκαν νόμιμα |
|  | ΤΟΛΙΑΣ ΔΗΜΗΤΡΙΟΣ |  |  |
|  | ΤΟΥΜΑΡΑΣ ΒΑΣΙΛΕΙΟΣ |  |  |
|  | ΧΕΒΑ ΑΘΑΝΑΣΙΑ ( ΝΑΝΣΥ) |  |  |
|  | ΤΑΓΚΑΛΕΓΚΑΣ ΙΩΑΝΝΗΣ |  |  |
|  | ΔΗΜΟΥ ΙΩΑΝΝΗΣ |  |  |
|  | ΜΗΤΑΣ ΑΛΕΞΑΝΔΡΟΣ |  |  |
|  | ΜΕΡΤΖΑΝΗΣ ΚΩΝ/ΝΟΣ |  |  |
|  | ΜΙΧΑΣ ΔΗΜΗΤΡΙΟΣ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ |  |  |
|  | ΑΡΚΟΥΜΑΝΗΣ ΠΕΤΡΟΣ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ |  |  |

Στη συνεδρίαση παρευρέθηκε ο προσκληθείς δήμαρχος κ. Δημήτριος Καραμάνης .

Η τήρηση των πρακτικών της συνεδρίασης έγινε από την υπάλληλο του τμήματος Υποστήριξης Πολιτικών Οργάνων Μπαλάσκα Αγγελική.

Η Πρόεδρος του Δημοτικού Συμβουλίου ενημέρωσε ότι το σώμα ότι με την 34/2024 Απόφασή του , ομόφωνα κρίθηκε το κατεπείγον της πρόσκλησης και της συνεδρίασης και κατά συνέπεια προχωρά στη συζήτηση του θέματος .

Ακολούθως εισηγούμενη το μοναδικό θέμα της ημερήσιας διάταξης της υπ΄αριθμ. 2773/13-2-2024   Πρόσκλησης η Πρόεδρος έθεσε υπόψη των μελών του Δημοτικού Συμβουλίου , την υπ αριθμ.1693/25-1-2023 εισήγηση της Δ/νσης Διοικητικών Υπηρεσιών του Δήμου σύμφωνα με την οποία:

Η ΔΕΠΟΔΑΛ Α.Ε Ο.Τ.Α με το με αρ. πρωτ. 23/18.1.2024 έγγραφό της , μας γνωρίζει ότι με την υπ. αριθμ. 3/2024 απόφαση του Διοικητικού Συμβουλίου αποφασίστηκε μεταξύ άλλων , ,να σταλεί πρόσκληση στους Δήμους Μετόχους προκειμένου να ορίσουν τους εκπροσώπους που αναλογούν σε κάθε Δήμο , προκειμένου να εκλεγούν τα νέα τακτικά μέλη στο νέο Διοικητικό Συμβούλιο της ΔΕΠΟΔΑΛ Α.Ε Ο.Τ.Α , όπως προβλέπεται στο Καταστατικό της Εταιρείας ( άρθρο 7 παρ.1 & άρθρο 8 ) .

Στην παρ. 1 περ. α΄ του άρθρου 7 « Σύνθεση και θητεία του Διοικητικού Συμβουλίου » του Καταστατικού της Εταιρείας αναφέρεται ότι « Η Εταιρεία διοικείται από 11μελές Διοικητικό Συμβούλιο, το οποίο θα αποτελείται από εννέα (9) εκπροσώπους από τους συμμετέχοντες Δήμους , ήτοι **από πέντε (5) εκπροσώπους από το Δήμο Λεβαδέων ,** δύο (2) εκπροσώπους από το Δήμο Διστόμου –Αράχωβας -Αντίκυρας , δύο (2) εκπροσώπους από το Δήμο Ορχομενού και δύο (2) μέλη που θα εκλέγονται από τη Γενική Συνέλευση των Μετόχων .

Σύμφωνα με τα διαλαμβανόμενα στην Εγκ. Αριθμ. **43 /4835/16.1.2024** ( ΑΔΑ ΨΙΦ646ΜΤΛ6-15Κ ) του Υπουργείου Εσωτερικών με θέμα « Τα Νομικά Πρόσωπα , οι σύνδεσμοι και οι επιχειρήσεις της πρωτοβάθμιας Τοπικής Αυτοδιοίκησης – ορισμός και συγκρότηση των οργάνων διοίκησής τους » , ως προς τη διοίκηση των δημοτικών ανώνυμων εταιρειών , ισχύουν τα διαλαμβανόμενα στο άρθρο 266 παρ. 2 του Ν. 3463/2006 , σύμφωνα με τα οποία , οι εταιρείες αυτής της μορφής διοικούνται από **διοικητικό συμβούλιο , τα μέλη του οποίου μαζί με τους αναπληρωτές τους ορίζονται από το δημοτικό συμβούλιο .**

Μεταξύ των μελών ορίζονται και αιρετοί εκπρόσωποι του δήμου που δεν μπορούν να ξεπερνούν το 1/3 του συνολικού αριθμού των μελών του Διοικητικού Συμβουλίου και **ένα (1) εξ αυτών τουλάχιστον προέρχεται από τις παρατάξεις της μειοψηφίας**

Κατόπιν όλων των ανωτέρω καλείται το Δημοτικό Συμβούλιο :

Να ορίσει **τους πέντε (5) εκπροσώπους του Δήμου Λεβαδέων** , προκειμένου να εκλεγούν τα νέα τακτικά μέλη στο νέο Διοικητικό Συμβούλιο της ΔΕΠΟΔΑΛ Α.Ε Ο.Τ.Α **καθώς τους αναπληρωτές τους** , όπως προβλέπεται στο Καταστατικό της Εταιρείας ( άρθρο 7 παρ.1 και άρθρο 8 )

Ο Δήμαρχος υπέδειξε από την παράταξή του τρία (3) τακτικά και τρία (3) αναπληρωματικά μέλη - εκπροσώπους στο Δ.Σ της ΔΕΠΟΔΑΛ Α.Ε , ήτοι : τον ίδιο που θα αναπληρώνεται σε περίπτωση απουσίας του από τον Αντιδήμαρχο κ. Κατή Χαράλαμπο , τον δημοτικό σύμβουλο κ. Τζουβάρα Νικόλαο αναπληρούμενο από τον Αντιδήμαρχο κ. Καφρίτσα Δημήτριο , τον Αντιδήμαρχο κ. Καλλιαντάση Χρήστο αναπληρούμενο από τον δημοτικό σύμβουλο κ. Τουμαρά Βασίλειο δίνοντας τη δυνατότητα στις παρατάξεις της μειοψηφίας να προτείνουν τα υπόλοιπα μέλη .

Κατόπιν η Πρόεδρος κάλεσε τις λοιπές δημοτικές παρατάξεις να προτείνουν τα υπόλοιπα δύο (2) μέλη τακτικά και δύο (2) μέλη αναπληρωματικά – εκπροσώπους στο Δ.Σ της ΔΕΠΟΔΑΛ Α.Ε .

Ακολούθως το λόγο ζήτησε και έλαβε ο επικεφαλής της δημοτικής παράταξης «ΣΥΜΦΩΝΙΑ ΠΡΟΟΠΤΙΚΗΣ» δημοτικός σύμβουλος κ. Ταγκαλέγκας Δημήτριος και πρότεινε ως τακτικό μέλος τον δημοτικό σύμβουλο κ. Δήμου Ιωάννη με αναπληρωτή του τον ίδιο.

Λαμβάνοντας το λόγο η επικεφαλής της δημοτικής παράταξης «ΛΑΪΚΗ ΣΥΣΠΕΙΡΩΣΗ» δημοτική σύμβουλος κα Γερονικολού Λαμπρινή είπε τα εξής : Καταρχάς έχουμε διαφωνήσει ως παράταξη « ΛΑΪΚΗ ΣΥΣΠΕΙΡΩΣΗ » έντονα στο παρελθόν με την μετατροπή της ΔΕΠΟΔΑΛ σε ανώνυμη εταιρία, θεωρώντας ότι θα αποδειχθούν αρνητικές οι συνέπειες της μετατροπής αυτής, διότι εκ των πραγμάτων θα οδηγηθούμε πιο άμεσα στην εμπορευματοποίηση των απορριμμάτων και στην διευκόλυνση γενικότερα της περαιτέρω παράδοσης της διαχείρισης των απορριμμάτων στα μεγάλα ιδιωτικά συμφέροντα .Εξηγούμε όμως τη στάση της παράταξής μας δηλαδή για ποιο λόγο εμείς θα προτείνουμε εκπρόσωπο στο Δ.Σ. διότι θα υπερασπιστούμε μέσα σε αυτό το Διοικητικό Συμβούλιο τις θέσεις της παράταξης μας , όπως και στη προηγούμενη δημοτική θητεία σχετικά με τον τοπικό ΦΟΔΣΑ κ.λπ. Κλείνοντας πρότεινε ως εκπρόσωπο της παράταξής της στο Δ.Σ της ΔΕΠΟΔΑΛ Α.Ε , τον δημοτικό σύμβουλο κ. Αρκουμάνη Πέτρο και αναπληρωτή του τον δημοτικό σύμβουλο κ. Κοτρόγιαννο Γεώργιο.

Ακολούθως η Πρόεδρος κάλεσε τους δημοτικούς συμβούλους να ψηφίσουν σχετικά

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* τις διατάξεις του άρθρου 5 του Ν. 5056/2023 (τροποποίηση του άρθρου 67 του ν. 3852/2010
* Το υπ.. 1693/25-1-2023 έγγραφο της Δ/νσης Διοικητικών Υπηρεσιών του Δήμου
* Την αριθμ. 3/2024 απόφαση του Διοικητικού Συμβουλίου της ΔΕΠΟΔΑΛ καθώς και το υπ΄αριθμ 23/18-1-2024 έγγραφό της
* Τις διατάξεις του άρθρου 7 παρ. 1 και του άρθρου 8 του Καταστατικού της Εταιρείας που αφορούν στη σύνθεσή της.
* στην Εγκ. Αριθμ. **43 /4835/16.1.2024** ( ΑΔΑ ΨΙΦ646ΜΤΛ6-15Κ ) του ΥΠΕΣ
* Τις διατάξεις του άρθρου 266 του Ν.3463/2006
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Τον ορισμό** των παρακάτω πέντε ( 5) τακτικών εκπροσώπων του Δήμου Λεβαδέων στο Διοικητικό Συμβούλιο της ΔΕΠΟΔΑΛ Α.Ε Ο.Τ.Α καθώς και των αναπληρωτών αυτών :

1. Καραμάνης Κ. Δημήτριος , Δήμαρχος Λεβαδέων , με αναπληρωματικό μέλος τον δημοτικό σύμβουλο Κατή Χαράλαμπο .
2. Καλλιαντάση Χρήστο ,δημοτικό σύμβουλο, με αναπληρωματικό μέλος τον δημοτικό σύμβουλο Τουμαρά Βασίλειο
3. Τζουβάρα Νικόλαο , δημοτικό σύμβουλο, με αναπληρωματικό μέλος τον δημοτικό σύμβουλο Καφρίτσα Δημήτριο
4. Δήμου Ιωάννη , δημοτικό σύμβουλο με αναπληρωματικό μέλος τον δημοτικό σύμβουλο Ταγκαλέγκα Δ. Ιωάννη .
5. Αρκουμάνη Πέτρο , δημοτικό σύμβουλο με αναπληρωματικό μέλος τον δημοτικό σύμβουλο κ. Κοτρόγιαννο Γεώργιο

**Η απόφαση πήρε τον αριθμό 35**

**Η Πρόεδρος του Δ.Σ.**

**ΧΕΒΑ ΑΘΑΝΑΣΙΑ ( ΝΑΝΣΥ)**

**ΤΑ ΜΕΛΗ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ |  | ΠΙΣΤΟ ΑΠΟΣΠΑΣΜΑ |
|  | ΙΩΑΝΝΙΔΗΣ ΒΑΣΙΛΕΙΟΣ |  | Λιβαδειά αυθημερόν |
|  | ΚΑΛΛΙΑΝΤΑΣΗΣ ΧΡΗΣΤΟΣ |  | Ο Δήμαρχος Λεβαδέων |
|  | ΚΑΦΡΙΤΣΑΣ ΔΗΜΗΤΡΙΟΣ |  |  |
|  | ΛΙΑΝΟΣ ΓΕΩΡΓΙΟΣ |  | ΔΗΜΗΤΡΙΟΣ Κ. ΚΑΡΑΜΑΝΗΣ |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ |  |  |
|  | ΠΟΛΥΤΑΡΧΟΥ ΛΟΥΚΑΣ |  |  |
|  | ΤΖΟΥΒΑΡΑΣ ΝΙΚΟΛΑΟΣ |  |  |
|  | ΤΟΛΙΑΣ ΔΗΜΗΤΡΙΟΣ |  |  |
|  | ΤΟΥΜΑΡΑΣ ΒΑΣΙΛΕΙΟΣ |  |  |
|  | ΤΑΓΚΑΛΕΓΚΑΣ ΙΩΑΝΝΗΣ |  |  |
|  | ΜΗΤΑΣ ΑΛΕΞΑΝΔΡΟΣ |  |  |
|  | ΔΗΜΟΥ ΙΩΑΝΝΗΣ |  |  |
|  | ΜΕΡΤΖΑΝΗΣ ΚΩΝ/ΝΟΣ |  |  |
|  | ΜΙΧΑΣ ΔΗΜΗΤΡΙΟΣ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ |  |  |
|  | ΑΡΚΟΥΜΑΝΗΣ ΠΕΤΡΟΣ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ |  |  |